b'\n_START_ARTICLE_\nOxihidrogen\n_START_PARAGRAPH_\nTermenul de oxihidrogen (abreviat \xc8\x99i HHO) face referire la un amestec de hidrogen (H\xe2\x82\x82) \xc8\x99i oxigen (O\xe2\x82\x82) gazos \xc3\xaen propor\xc8\x9bie H:O de 2:1. Acest amestec gazos a fost primul utilizat pentru sudare.\n_START_SECTION_\nPropriet\xc4\x83\xc8\x9bi\n_START_PARAGRAPH_\nAmestecul gazos oxihidrogen arde c\xc3\xa2nd atinge temperatura de autoaprindere. Pentru amestecul hidrogen:oxigen \xc3\xaen raport 2:1, \xc3\xaen condi\xc8\x9bii normale de presiune atmosferic\xc4\x83, autoaprinderea are loc la o temperatur\xc4\x83 de 570\xc2\xa0\xc2\xb0C. Energia minim\xc4\x83 necesar\xc4\x83 pentru aprinderea acestui amestec este de aproximativ microjouli. \xc3\x8en condi\xc8\x9bii standard de temperatur\xc4\x83 \xc8\x99i presiune, amestecul va arde atunci c\xc3\xa2nd este alc\xc4\x83tuit din 4% p\xc3\xa2n\xc4\x83 la 95% hidrogen \xc3\xaen procente de volum._NEWLINE_C\xc3\xa2nd este aprins, amestecul gazos se transform\xc4\x83 \xc3\xaen vapori de ap\xc4\x83 \xc8\x99i elibereaz\xc4\x83 energie, ceea ce sus\xc8\x9bine desf\xc4\x83\xc8\x99urarea reac\xc8\x9biei chimice: 241,8 kJ pentru fiecare mol de H_NEWLINE_2 ars. Cantitatea de energie eliberat\xc4\x83 este independent\xc4\x83 de modul de combustie, \xc3\xaens\xc4\x83 temperatura fl\xc4\x83c\xc4\x83rii variaz\xc4\x83. Prin combustia unui amestec exact stoichiometric se ob\xc8\x9bine o temperatur\xc4\x83 maxim\xc4\x83 de 2800 \xc2\xb0C, cu aproximativ 700 \xc2\xb0C mai mult dec\xc3\xa2t \xc3\xaen cazul unei fl\xc4\x83c\xc4\x83ri de hidrogen \xc3\xaen aer. \xc3\x8en cazul \xc3\xaen care unul dintre cele dou\xc4\x83 gaze componente se afl\xc4\x83 \xc3\xaen exces fa\xc8\x9b\xc4\x83 de raportul de 2:1 sau atunci c\xc3\xa2nd acestea sunt amestecate cu un gaz inert, precum azotul, temperatura ob\xc8\x9binut\xc4\x83 va fi mai mic\xc4\x83.'